רוק 30

רוק 30 (באנגלית: Rock‏ 30) היא קומדיית מצבים אמריקאית מצליחה, זוכת פרס אמי לסדרת הקומדיה הטובה ביותר, שנוצרה על ידי טינה פיי, אשר גם מככבת בתפקיד הראשי. הסדרה שודרה ברשת NBC במשך 7 עונות, מ-11 באוקטובר 2006 ועד ל-31 בינואר 2013. הסדרה מציגה סדרה בתוך סדרה: הדמויות בעלילה הן שחקניות בסדרה אחרת. בישראל שודרה הסדרה בערוץ yes Comedy, והחל משנת 2016 בשידורים חוזרים בערוץ HOT קומדי סנטרל. עלילת הסדרה מתרחשת בניו יורק באולפני NBC ומתמקדת בליז למון, רווקה באמצע שנות ה-30 לחייה (מגולמת על ידי טינה פיי) אשר משמשת ככותבת הראשית בתוכנית מערכונים פופולרית בשם TGS. בתחילת הסדרה ממונה ג'ק דונגי (אלק בולדווין) למנהל NBC. ג'ק, אשר איננו מבין דבר בטלוויזיה, מאלץ את ליז לצרף לצוות השחקנים הקבוע של התוכנית כוכב קולנוע מעורער בנפשו ובלתי צפוי בשם טרייסי ג'ורדן (מגולם על ידי טרייסי מורגן) שדואג שיהיה מטורף גם בסדרה עצמה וגם במופע tgs. במהלך הסדרה אנו פוגשים עוד כמה דמויות בניהם קנת פרסל המתמחה הצעיר של tgs שאחראי להביא לשחקנים את מה שהם מבקשים. בעונה השישית קנת קיבל קידום לעבודה במשרד אך התפטר וחזר כמנקה. עוד דמות משנה היא השחקנית ג'נה מרוני שחקנית בtgs שמשתמשת בכל העזרים שהיא צריכה על מנת להתפרסם. השם "30 רוק" מתייחס לכתובת האמיתית (רוקפלר פלזה 30) בה נמצא בניין ג'נרל אלקטריק, בו ממוקמים אולפני NBC. הסדרה "TGS" היא הסדרה שבה הדמויות עובדות. כוכבי הסדרה טרייסי ג'ורדן וג'נה מרוני עושים הרבה דברים במהלך "TGS", וביניהם הם עושים חיקויים ומציגים מערכונים. כרגע לסדרה יש כ-6 עונות, כמו ל"רוק 30". הסדרה משודרת ברשת NBC אך בעונות האחרונות הסדרה נמכרה לחברת קייבלטאון. ליז למון (מגולמת על ידי טינה פיי) - רווקה בשנות ה-30 בחייה, אשר משמשת ככותבת הראשית של תוכנית המערכונים The Girlie Show (השם שונה ל-"TGS with Tracy Jordan" לאחר הצטרפות ג'ורדן). ליז אחראית על תפקודו של צוות התוכנית ונאלצת להתמודד עם הבוס העוקצני והנוקשה שלה ג'ק דונגי, ועם האגו הנפוח של כוכבי התוכנית, טרייסי וג'נה. במהלך הסדרה ליז מערכות היחסים של ליז נוחלות כישלון, והיא זוכה ללעג לגבי זה מצד צוות התוכנית. ליז גדלה בשיקגו וחברתה הטובה ביותר היא ג'נה. ג'ק דונגי (מגולם על ידי אלק בולדווין) - מנכ"ל NBC, הרשת שמשדרת את תוכנית המערכונים TGS. דונגי נוקשה ושתלטן, ונוהג להתערב בהחלטות שנעשות בנוגע לתוכנית TGS, למורת רוחה של ליז. דונגי נוהג להתבטא בסרקסטיות כלפי צוות התוכנית ובמיוחד כלפי ליז. דונגי הוא רפובליקני וקפיטליסט מובהק. טרייסי ג'ורדן (מגולם על ידי טרייסי מורגן) - כוכב קולנוע מעורער בנפשו שהופך לכוכבה החדש של התוכנית. טרייסי הוא בחור ילדותי וחסר אחריות, שנוהג לבלות באופן קבוע ותמיד מאחר לחזרות ולצילומים של התוכנית. טרייסי הוא אדם תלותי ומקבל סיוע בעיקר מחבריו גריז ודוט קום, וסדרן NBC קנת'. ג'נה מרוני (מגולמת על ידי ג'יין קרקובסקי) - שחקנית בתוכנית וחברתה הטובה ביותר של ליז. מנסה תמיד להיות במרכז העניינים ועושה הכל בשביל זה, ובאופן קבוע משפילה את עצמה בפני כולם ולעולם לא לומדת מהטעויות של עצמה. ג'נה זוכה ללעג בקביעות מכל חברי הצוות. קנת' אלן פרסל (מגולם על ידי ג'ק מקבראייר) - מתמחה בחברת NBC. שמח, צעיר וצייתן שתמיד מנסה לרצות את כולם. קנת' מגיע מהדרום השמרני, וטוען שהוא "חי בשביל הטלוויזיה". פיט הורנברגר (מגולם על ידי סקוט אדיסט) - המפיק ה"שפוי" של התוכנית וידיד טוב של ליז. שרוי ביחסים הפכפכים עם אשתו. פרנק רוסיטנו (מגולם על ידי ג'ודה פרידלנדר) - אחד הכותבים של התוכנית. הוא ילדותי, מרושל, עם לבוש מגוחך אשר נוטה להשתמש בהומור עוקצני. בדיחה חוזרת בסדרה היא כובע המצחייה שלראשו, שבכל פרק מכיל כיתוב אחר. סרי (מגולמת על ידי קתרינה בוודן) - העוזרת המושכת של ליז. מספר רב של מפורסמים השתתפו בסדרה בתפקידי אורח, חלקם בתור עצמם. האורחים הבולטים: ג'ניפר אניסטון, דייוויד שווימר, אלן אלדה, סטיב בושמי, ג'ון בון ג'ובי, ג'ף דנהאם, סלמה הייק, ג'ון האם, איזבלה רוסליני, ריפ טורן, אל אל קול ג'יי, ג'ימי פאלון, קונאן אובריין, וופי גולדברג, אל גור, לארי קינג, אלביס קוסטלו, סינדי לאופר, אופרה וינפרי, ג'רי סיינפלד, מייגן מולאלי, מרי ג'יי בלייג', אידי פלקו, סטיב מרטין, ג'וליאן מור, אליזבת' בנקס, מייקל שין, ג'ק וולש, באז אלדרין, ג'יימס פרנקו, קונדוליזה רייס, מאט דיימון, ויל פרל, טום הנקס, רוברט דה נירו, ג'ים קארי ועוד. מדיה וקבצים בנושא רוק 30 בוויקישיתוף אתר האינטרנט הרשמי של רוק 30 "רוק 30", במסד הנתונים הקולנועיים IMDb (באנגלית) "רוק 30", באתר נטפליקס "רוק 30", באתר AllMovie (באנגלית) "רוק 30", באתר Rotten Tomatoes (באנגלית) "רוק 30", באתר Metacritic (באנגלית) "רוק 30", באתר Hulu סדרות (באנגלית) "רוק 30", במסד הנתונים הקולנועיים KinoPoisk (ברוסית) מיכל רשף‏, רוק סטאר :ראיון עם יוצרי "רוק 30", באתר וואלה, 5 בינואר 2011 שחר אורן, חיי פיי: הרגעים הגדולים של "רוק 30", באתר Xnet‏, 5 בינואר 2013 אור ברנע, לא שומרים טינה: נפרדים מ"רוק 30", באתר ynet, 25 בינואר 2013 מתן שרון‏, "רוק 30" מסתיימת: הקונפליקטים הגדולים, באתר וואלה, 30 בינואר 2013